als_Latn dik_Latn sag_Latn
Asport – Ndeshja e fundmarsit të vitit 2013 ndërmjet Norvegjisë dhe Shqipërisë, do të ishte një pikë kthese për një talent futbolli. Herolind Shala, që deri atëherë luante me ekipet e moshave të Norvegjisë vendos që përfundimisht të braktisë Kombëtaren nordike për tu veshur kuq e zi dhe për të qenë nën urdhërat e trajnerit Skënder Gega. Nuk kaloi shumë dhe ai u bë shpejt lojtari më i mirë i skuadrës U21 të Shqipërisë.
Megjithatë ato ndeshje nuk ishin sinjalet e vetme të Shalës drejt trajnerit italian të Kombëtares A, Xhani De Biazi. Kohët e fundit mesfushori shqiptar ka marrë ‘superxhiro’, duke shënuar 5 gola në 4 ndeshje, që kanë futur skuadrën e tij Odd Grenland në luftën për titull, në ndjekje të Molde-s.
Djaloshi me shumë talent, i zgjuar, modest dhe mbi të gjitha shumë punëtorë nuk parapëlqen që të flas shumë për sukseset e tij, pasi thotë se e rëndësishme është që skuadra e të eci përpra e jo që ai të jetë domosdoshmërisht protagonisti, ndonëse “ëndërra në sirtar” është që një ditë të luaj me Realin e Madridit.
“Lindi” siç e thërrsin shkurt nuk i komenton as zërat e merkatos, pavarësisht se e pohon se ka interes për shërbimet e tij, por dëshiron të mos merret me to shumë por të fokusohet te puna me Odd-in.
Shala po çudit Norvegjinë, duke i vënë pak në faj që nuk arritën ta bindnin për të përfaqësuar kombëtaren e tyre. Megjithatë nga ana e Shqipërisë nuk ka akoma asgjë!?
3 javë përpara se të nisë rrugëtimi drejt “Francë 2016″, shumë pyetje mundojnë publikun shqiptar rreth Kombëtares kuq e zi. Pikëpyetje që lidhen dhe me zhgënjimet e disa lojtarëve në edicionin e shkuar. Një Roshi që vazhdon të jetë në stol në kategorinë e dytë gjermane, një Vila që nuk bën më hapa përpara, as me paraqitjet me kombëtaren, apo shumë e shumë të tjerë. Për publikun shqiptar, janë të shumtë emrat që nuk e kanë justifikuar grumbullimin në kombëtare, qoftë me paraqitjet në klube, qoftë në ato me kombëtaren.
Mjafton një kërkim në internet dhe krahasimin mund ta bëjë secili, pa patur nevojë të jetë ose jo trajner. Po ta krahasosh Shalën me konkurrentët e tij në kombëtare, statistikat flasin qartë.
Kur shumica e legjionarëve kanë problem aktivizimi, Shala në 20 xhirotë e këtij edicioni në ligën elitare norvegjeze, ka lujtur 1282 minuta, në 15 ndeshje ka lujatur si titullar ndërsa që në 5 të tjera është futur në pjesën e dytë, krejt këto në një kohë kur Kombëtarja nuk arriti të aranzhonte një miqësore në gusht përpara eliminatoreve dhe kur shumica e lojtarëve akoma s’kanë nisur ndeshjet kampionale.
Aq gola sa Shala ka shënuar në 360 minuta, Emiljano Vila nuk i ka shënuar në 2 vite e gjysën (vetëm 3), ndërsa Roshi ka shënuar vetëm 4 në 3 vite në Gjermani. Statistikat madje do tregonin që vetëm Shkëlzen Gashi dhe Alban Meha kanë bërë më mirë se Shala, i cili me rritjen e muajve të fundit, po kërkon me ‘dhunë’ një ftesë nga trajneri de Biasi, tashmë që Portugalia e sidomos Serbia janë tek dera.
Shala vetë, duke folur për Asport.info, ndihet pak i çuditur nga kjo mungesë interesimi, sidomos dhe tashmë që kaq pak përpara ndeshjes së parë, De Biasi duhet ti ketë qartësuar disi idetë e tij. “Sigurisht që dëshira ime është të luaj për kombëtaren, por nuk ka pasur asnjë kontakt deri tani dhe nuk e di a ka ndonjë interesim” – tha ai, githsesi aspak i penduar për zgjedhjen që ka bërë, duke refuzuar Norvegjinë. “Sigurisht që nuk jam penduar për vendimin asëherë. Koha me shpresat ka qënë një eksperiencë fantastike dhe kam mësuar shumë. Kam besim se do më vijë ftesa. Nëse vazhdoj kështu çdo gjë është e mundur” – përfundoi Shala me besim.
Mbase nuk luan në kampionatin më të fortë në botë, por me atë që ka shfaqur si në fushë, si jashtë saj, Herolind Shala ka treguar që të paktën e meriton një mundësi për të treguar më të mirën me fanellën kuq e zi, mundësi që jo pak e kanë shkelur.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn